CELEX: C2004/217/01
Language: sl
Date: 2004-08-28 00:00:00
Title: Sodba Sodišča (veliki senat) z dne 29. junija 2004 v zadevi C-486/01 P: Front national proti Evropskemu parlamentu (Pritožba — Izjava o ustanovitvi skupine v smislu člena 29(1) Poslovnika Evropskega parlamenta — Odsotnost politične sorodnosti — Retroaktivni razpust skupine TDI — Pritožba, ki jo v isti zadevi vloži nasprotna stranka — Razlaga člena 230 (pododstavek 4) ES — Pojem odločbe, ki „neposredno in individualno“ zadeva fizično ali pravno osebo — Nedopustnost tožbe, ki jo vloži nacionalna politična stranka)

28.8.2004   
            
            
               SL
            
            
               Uradni list Evropske unije
            
            
               C 217/1
            
         
      SODBA SODIŠČA
   
   (veliki senat)
   z dne 29. junija 2004
   v zadevi C-486/01 P: Front national proti Evropskemu parlamentu (1)
   
   (Pritožba - Izjava o ustanovitvi skupine v smislu člena 29(1) Poslovnika Evropskega parlamenta - Odsotnost politične sorodnosti - Retroaktivni razpust skupine TDI - Pritožba, ki jo v isti zadevi vloži nasprotna stranka - Razlaga člena 230 (pododstavek 4) ES - Pojem odločbe, ki „neposredno in individualno“ zadeva fizično ali pravno osebo - Nedopustnost tožbe, ki jo vloži nacionalna politična stranka)
   (2004/C 217/01)
   Jezik postopka: francoščina
   V zadevi C-486/01 P, Front National s sedežem v Saint-Cloud (Francija) (avocats: F. Wagner in V. de Poulpiquet de Brescanvel), o pritožbi zoper sodbo Sodišča prve stopnje Evropskih skupnosti (tretji razširjeni senat) z dne 2. oktobra 2001, Martinez in drugi proti Parlamentu (T-222/99, T-327/99 in T-329/99, Recueil str. II-2823), zaradi razveljavitve te sodbe, pri čemer je nasprotna stranka v postopku: Evropski Parlament (zastopniki: G. Garzón Clariana, J. Schoo in H. Krück,) tožena stranka na prvi stopnji, je Sodišče (veliki senat) v sestavi V. Skouris predsednik, P. Jann, C. W. A. Timmermans (poročevalec), A. Rosas, J.-P. Puissochet in J. N. Cunha Rodrigues, predsedniki senatov, R. Schintgen, sodnik, F. Macken in N. Colneric, sodnici, S. von Bahr, sodnik in R. Silva de Lapuerta, sodnica, generalni pravobranilec: D. Ruiz-Jarabo Colomer, sodni tajnik: M. Múgica Arzamendi, administrateur principal, dne 29. junija 2004 razglasilo sodbo, katere izrek se glasi kot sledi:
   
               1)
            
            
               Sodba Sodišča prve stopnje Evropskih skupnosti z dne 2. oktobra 2001, Martinez in drugi proti Parlamentu (T-222/99, T-327/99 in T-329/99) se razveljavi v delu, kjer dopusti tožbo Front National (zadeva T-327/99).
            
         
               2)
            
            
               Tožba Front national na razglasitev ničnosti odločbe Evropskega parlamenta z dne 14. septembra 1999 o razlagi člena 29(1) Poslovnika Parlamenta in o razpustitvi skupine „Groupe Technique des députés indépendants (TDI) – Groupe mixte“ („Tehnična skupina neodvisnih poslancev – Mešana skupina“), z retroaktivnim učinkom, se zavrže.
            
         
               3)
            
            
               O pritožbi Front national zoper sodbo, navedeno v točki 1 tega izreka, ni treba odločati.
            
         
               4)
            
            
               Front national se naloži povrnitev stroškov, ki jih je imel Evropski parlament v tej zadevi ter v postopku za izdajo začasne odredbe.
            
         
      (1)  UL C 84, 06.04.2002